El Palau Ducal presenta el documental "LOVE" contra la prostitució infantil a Sierra Leone
08 juny 2018

## El Palau Ducal presenta el documental "LOVE" contra la prostitució infantil a Sierra Leone08 juny 2018Última actualització: 14 juliol 2025

![](../gestion/img/foto.jpg)  
  

Gandia 04 d'abril 2018.- El **regidor de responsabilitat social i multiculturalitat Nahuel González**, **Balbina Sendra directora del Palau Ducal dels Borja de Gandia**, **Maira Anchundia de Pangea, oficina d'atenció a persones migrades** i **Fernando Falomir del servei jesuïta a migrants**, han presentat aquest matí en roda de premsa la projecció del documental LOVE, que tindrà lloc en el Palau Ducal el 13 de juny a les 19:30 h, en el saló de corones. A càrrec d'Alberto López Herrero, productor i portaveu de Missions salesianes. Els Salesians treballen en la capital de Free Town (Sierra Leone) per a combatre la prostitució infantil i ofereixen educació a les joves que s'han vist abocades a dedicar-se a la prostitució, donant-los la possibilitat d'un futur millor. En acabar la projecció s'obrirà un torn obert de paraula.

    González ha destacat la incipient col·laboració de l'ajuntament amb el servei jesuïta a migrants, una ONG de la companyia de Jesús, que té una llarga presència a Gandia i ha decidit obrir recentment una delegació en la ciutat. La primera de les seues activitats en col·laboració amb l'ajuntament és la presentació del documental Love. González ha expressat el seu _“desig que aquesta col·laboració naixent es consolide i done molts fruits en matèria de la defensa dels drets humans”_. També ha convidat a tota la ciutadania a venir a veure la presentació del documental.

    Per la seua banda, Falomir ha explicat que “aquesta és la primera de les activitats que l'ONG té previstes per a Gandia”. La segona serà la presentació d'un informe _“sobre la situació dels centres d'internament d'estrangers a Espanya, que elabora cada any el servei jesuïta a migrants, on s'explica la realitat d'aquests centres de retenció de persones migrants. La presentació serà a l'octubre també en el Palau Ducal_”.

    Anchundia ha destacat la labor d'aquesta ONG i les iniciatives de difusió, com la del documental _“que donen visibilitat a problemes humanitaris i a la lluita d’algunes institucions per a combatre'ls i que moltes vegades  a la ciutadania del carrer li passen desapercebudes”_.

    Finalment, Sendra ha destacat que el Palau Ducal sempre ha estat obert a temes socials, _“sempre hem treballat en aquesta línia, i és una plataforma des d'on donar a conèixer les realitats que moltes vegades necessiten d'un suport per a donar-les visibilitat_”. El Palau Ducal és una fundació de la Comunitat Valenciana format per l'ajuntament i pels jesuïtes_._

[Twittear](https://twitter.com/share)